
16 DR.31.3.2003 
 
Wilayah Persekutuan Kuala Lumpur dan juga Menteri Besar bagi Wilayah-wilayah 
Persekutuan yang ada di tanah air kita sama ada Wilayah Persekutuan Putrajaya dan juga 
Wilayah Persekutuan Labuan.  Kita boleh anggap menteri yang ada di Dewan hari ini 
sebagai Menteri Besar bagi Wilayah Persekutuan tersebut.   

Timbalan Yang di-Pertua [Dato' Haji Muhamad bin Abdullah]:  Tidak rasmi 
Yang Berhormat ya.   

Tuan Mohd. Apandi bin Haji Mohamad:  Boleh anggap.   

Timbalan Yang di-Pertua [Dato' Haji Muhamad bin Abdullah]:  Mmm.. 

Tuan Mohd. Apandi bin Haji Mohamad:  Jadi, sekarang ini yang ada sedikit 
berbeza antara Wilayah Persekutuan dengan negeri-negeri lain ialah segala kelulusan 
tentang sebarang permohonan hendaklah melalui jawatankuasa kerja tanah yang 
dinamakan Jawatankuasa Kerja Tanah Wilayah Persekutuan.  Saya difahamkan apakah 
benar ataupun tidak, saya minta pihak menteri memberi penjelasan bahawa Jawatankuasa 
Kerja Tanah Wilayah Persekutuan Labuan ini tidak dapat mengadakan mesyuarat sebulan 
sekali kerana syaratnya mesti kesemua anggota itu boleh hadir.  Kalau mana-mana satu 
orang tidak boleh hadir maka dengan sendirinya Jawatankuasa Kerja Tanah Wilayah 
Persekutuan tidak dapat bermesyuarat.  Kalau ini benar maka patutlah lebih banyak 
masalah yang tidak dapat diselesaikan daripada masalah yang diselesaikan.  Ada pun Tuan 
Yang di-Pertua, seksyen-seksyen yang terlibat adalah seksyen-seksyen 42, yang mana 
seksyen 42 berbunyi,  

“Pihak berkuasa negeri mempunyai kuasa; 

(i) memberi milik tanah kerajaan; 

(ii) merizabkan tanah kerajaan atau memberi pajakan untuk tanah 
rizab; 

(iii) mengeluarkan permit menduduki yakni TOL tanah ini (tanah 
kerajaan), tanah rizab dan juga tanah lombong; 

(iv) memberi permit mengeluarkan ataupun mengalihkan bahan-
bahan kecuali daripada rizab hutan; dan  

(v) memberi permit penggunaan ruang udara setakat bangunan 
didirikan “ 

Ia juga melibatkan soal umpamanya Seksyen 92B dan 92C yakni hak-hak 
mengenai tanah bawah tanah (TBT) pada ketika pemberi milikan dan 92C pihak berkuasa 
negeri boleh memberi milikan stratum ataupun juga dipanggil bongkah TBT (tanah bawah 
tanah) di bawah mana-mana tanah kerajaan.   

Kalau kita lihat bahawa banyak kali berlaku umpamanya Antah Tower.  Antah 
Tower merupakan salah satu antara bangunan kondominium yang paling ulung dan di 
antara yang terawal kondominium mewah yang dibina sekitar Jalan Duta di roundabout 
Jalan Duta di mana telah dibina satu jalan melintasi ke Menara Antah ini. Oleh kerana 
Pejabat Tanah Wilayah Persekutuan kekurangan kakitangan atau sering kali bertukar 
kakitangan, ini menyebabkan tempoh yang dipohon untuk mendapatkan hak milik kekal 
bagi tanah berlanjutan.  Kita tidak cerita lagi strata kerana strata tidak boleh diteruskan 
selagi mana tanah belum lagi dikeluarkan hak milik kekal.   

Yang mendukacitakan, sudahlah tuan punya tanah bermohon berpuluh-puluh 
tahun kerana ini merupakan antara bangunan kondominium mewah yang paling lama 
memohon berpuluh-puluh tahun untuk mendapatkan hak milik kekal di bawah tiba-tiba 
kerana jalan memecah bangunan tersebut menyebabkan berlaku timbul dua geran.  Bila 
timbul dua geran menyebabkan satu tanah itu adalah lebih kurang setengah ekar yang satu 
tanah lagi lebih daripada dua ekar.   

Yang mendukacitakan sudahlah tunggu berpuluh tahun tiba-tiba geran hak milik 
kekal yang diberi yang setengah ekar yang tidak ada bangunan yang sepatutnya diberi dua 
ekar yang ada bangunan.  Tahun bila pula pemaju ini dapat menyelesaikan untuk memohon 



Timbalan Yang di-Pertua [Dato' Haji Muhamad bin Abdullah]: Tidak rasmi Yang Berhormat ya. Tuan Mohd. Apandi bin Haji Mohamad: Boleh anggap. Timbalan Yang di-Pertua [Dato' Haji Muhamad bin Abdullah]: Mmm.. Tuan Mohd. Apandi bin Haji Mohamad: Jadi, sekarang ini yang ada sedikit berbeza antara Wilayah Persekutuan dengan negeri-negeri lain ialah segala kelulusan tentang sebarang permohonan hendaklah melalui jawatankuasa kerja tanah yang dinamakan Jawatankuasa Kerja Tanah Wilayah Persekutuan. Saya difahamkan apakah benar ataupun tidak, saya minta pihak menteri memberi penjelasan bahawa Jawatankuasa Kerja Tanah Wilayah Persekutuan Labuan ini tidak dapat mengadakan mesyuarat sebulan sekali kerana syaratnya mesti kesemua anggota itu boleh hadir. Kalau mana-mana satu orang tidak boleh hadir maka dengan sendirinya Jawatankuasa Kerja Tanah Wilayah Persekutuan tidak dapat bermesyuarat. Kalau ini benar maka patutlah lebih banyak masalah yang tidak dapat diselesaikan daripada masalah yang diselesaikan. Ada pun Tuan Yang di-Pertua, seksyen-seksyen yang terlibat adalah seksyen-seksyen 42, yang mana seksyen 42 berbunyi, "Pihak berkuasa negeri mempunyai kuasa; (i) memberi milik tanah kerajaan; (ii) merizabkan tanah kerajaan atau memberi pajakan untuk tanah rizab; (iii) mengeluarkan permit menduduki yakni TOL tanah ini (tanah kerajaan), tanah rizab dan juga tanah lombong; (iv) memberi permit mengeluarkan ataupun mengalihkan bahan- bahan kecuali daripada rizab hutan; dan. (v) memberi permit penggunaan ruang udara setakat bangunan didirikan ". Ia juga melibatkan soal umpamanya Seksyen 92B dan 92C yakni hak-hak mengenai tanah bawah tanah (TBT) pada ketika pemberi milikan dan 92C pihak berkuasa negeri boleh memberi milikan stratum ataupun juga dipanggil bongkah TBT (tanah bawah tanah) di bawah mana-mana tanah kerajaan. Kalau kita lihat bahawa banyak kali berlaku umpamanya Antah Tower. Antah Tower merupakan salah satu antara bangunan kondominium yang paling ulung dan di antara yang terawal kondominium mewah yang dibina sekitar Jalan Duta di roundabout Jalan Duta di mana telah dibina satu jalan melintasi ke Menara Antah ini. Oleh kerana Pejabat Tanah Wilayah Persekutuan kekurangan kakitangan atau sering kali bertukar kakitangan, ini menyebabkan tempoh yang dipohon untuk mendapatkan hak milik kekal bagi tanah berlanjutan. Kita tidak cerita lagi strata kerana strata tidak boleh diteruskan selagi mana tanah belum lagi dikeluarkan hak milik kekal. Yang mendukacitakan, sudahlah tuan punya tanah bermohon berpuluh-puluh tahun kerana ini merupakan antara bangunan kondominium mewah yang paling lama memohon berpuluh-puluh tahun untuk mendapatkan hak milik kekal di bawah tiba-tiba kerana jalan memecah bangunan tersebut menyebabkan berlaku timbul dua geran. Bila timbul dua geran menyebabkan satu tanah itu adalah lebih kurang setengah ekar yang satu tanah lagi lebih daripada dua ekar. Yang mendukacitakan sudahlah tunggu berpuluh tahun tiba-tiba geran hak milik kekal yang diberi yang setengah ekar yang tidak ada bangunan yang sepatutnya diberi dua ekar yang ada bangunan. Tahun bila pula pemaju ini dapat menyelesaikan untuk memohon.